CELEX: 62017CN0542
Language: sk
Date: 2017-09-14 00:00:00
Title: Vec C-542/17 P: Odvolanie podané 14. septembra 2017: Allstate Insurance Company proti rozsudku Všeobecného súdu (prvá komora) z 5. júla 2017 vo veci T-3/16, Allstate Insurance Company/Úrad Európskej únie pre duševné vlastníctvo

15.1.2018   
            
            
               SK
            
            
               Úradný vestník Európskej únie
            
            
               C 13/2
            
         Odvolanie podané 14. septembra 2017: Allstate Insurance Company proti rozsudku Všeobecného súdu (prvá komora) z 5. júla 2017 vo veci T-3/16, Allstate Insurance Company/Úrad Európskej únie pre duševné vlastníctvo
   (Vec C-542/17 P)
   (2018/C 013/02)
   Jazyk konania: angličtina
   
      Účastníci konania
   
   
      Odvolateľka: Allstate Insurance Company (v zastúpení: G. Würtenberger, Rechtsanwalt, R. Kunze, solicitor)
   
      Ďalší účastník konania: Úrad Európskej únie pre duševné vlastníctvo
   
      Návrhy odvolateľky
   
   
               —
            
            
               zrušil rozsudok Všeobecného súdu z 5. júla 2017 vo veci T-3/16,
            
         
               —
            
            
               vyhovel žalobe o neplatnosť podanej odvolateľkou proti rozhodnutiu odvolacieho senátu z 8. októbra 2015 vo veci R 956/2015-2,
            
         
               —
            
            
               zaviazal ďalšieho účastníka konania na náhradu trov konania.
            
         
      Odvolacie dôvody a hlavné tvrdenia
   
   
               1.
            
            
               Odvolateľka tvrdí, že Všeobecný súd porušil článok 7 ods. 1 písm. c) a člnok 7 ods. 2 nariadenia o ochrannej známke Európskej únie (1) použitím nesprávnych kritérií pri posúdení absolútnych dôvodov zamietnutia zápisu na základe opisného charakteru v zmysle vyššie uvedených ustanovení.
            
         
               2.
            
            
               Všeobecný súd tým, že neposúdil absolútny dôvod pre zamietnutie zápisu na základe opisného charakteru vo vzťahu ku konkrétnym tovarom a službám, pre ktoré sa prihlasovala ochranná známka, sa dopustil nedostatočného odôvodnenia svojho rozsudku a porušil článok 75 nariadenia o ochrannej známke Európskej únie.
            
         
               3.
            
            
               Rozhodnutie Všeobecného súdu napadnuté týmto odvolaním sa ďalej zakladá na skreslení skutkového stavu, pretože Všeobecný súd neposúdil absolútne dôvody zamietnutia zápisu na základe prihlasovaných tovarov a služieb, ale na základe predpokladaného opisu, ktorý vyplýva z výkladu, t. j. na skreslení skutočného opisu tovarov a služieb.
            
         
               4.
            
            
               Keby Všeobecný súd dodržal základné právne zásady, vrátane povinnosti odôvodniť rozhodnutie, žalobe, ktorá mu bola predložená, by vyhovel s ohľadom na nižšie uvedené úvahy.
            
         
               5.
            
            
               Chyby, ktorých sa Všeobecný súd dopustil, sú podstatnými právnymi vadami. Odvolateľka preto uvedie dôvody, pre ktoré mal Všeobecný súd dospieť k záveru, že predložené žalobné dôvody sú dôvodné vzhľadom na porušenie uznávaných zásad spravodlivého procesu a príslušné ustanovenia nariadenia o ochrannej známke Európskej únie, a to na základe skutkových okolností predložených odvolaciemu senátu.
            
         
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 2009, s. 1).